ढर-ढर ढरकत बा लोर मोर हो बाबूजी।
पढल-गुनल भूलि गइलऽ, समदल भेंड़ा भइलऽ;
सउदा बेसाहे में ठगइलऽ हो बाबूजी।
केइ अइसन जादू कइल, पागल तोहार मति भइल;
नेटी काटि के बेटी भसिअवलऽ हो बाबूजी।
रोपेया गिनाई लिहलऽ, पगहा धराई दिहलऽ;
चेरिया के छेरिया बनवलऽ हो बाबूजी।
साफ क के आँगन-गली, छीपा-लोटा जूठ मलिके;
बनि के रहलीं माई के टहलनी हो बाबूजी।
गोबर-करसी कइला से, पियहा-छुतिहर घइला से;
कवना करनियाँ में चुकली हों बाबूजी।
दादा लेखा खोजलऽ दुलहवा हो बाबूजी।
सोनवाँ में डललऽ सोहागावा हो बाबूजी।
घर पर हर चलववलऽ हो बाबूजी।
डोला काढ़ऽ, मोलवा मोलइहऽ मत हो बाबूजी।
पगली पर बगली भरवलऽ हो बाबूजी।
खाइके जहर मरि जाइब हम हो बाबूजी।
दूधवा पिआई बिसराई देली हो बाबूजी।
चित में के गीत हम गावत बानीं हो बाबूजी।
इहे गुनि-गुनि सिर धूनत बानी हो बाबूजी।
जरिया के अरिया से कटलऽ हो बाबूजी।
पूड़ी खाके छूड़ी पेसि दिहलसि हो बाबूजी।
बेटी मति बेंचक दीहऽ केहू के हो बाबूजी।
दीहऽ मति पति दुलहिन जोग हो बाबूजी।
अंक - 18 (10 मार्च 2015)
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mar_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva